钦定古今图书集成/明伦汇编/氏族典/第331卷 > 刘翊
## 钦定古今图书集成/明伦汇编/氏族典/第331卷 > 刘翊

按《后汉书刘翊传》：“翊字子相，颍川颍阴人也。家世丰
产，常能周施而不有其惠。河南种拂临郡，引为功曹。
献帝迁都西京，翊举上计掾。是时寇贼兴起，道路隔
绝，使驿稀有达者，翊夜行昼伏，乃到长安。诏书嘉其
忠勤，特拜议郎，迁陈留太守。翊散所握珍玩，唯馀车
马，自载东归。出关数百里，见士大夫病亡道次，翊以”
马易棺，脱衣敛之。又逢知故困乏于路，不忍委去，因
杀所驾牛，以救其乏，遂俱饿死。